Smart Newsline (SN)
Get Latest News from Smart Newsline on Whatsapp (Click to Join)
- Hindi News
- Local
- Haryana
- Tokyo Para Olympic: Manish Narwal Wins Gold Medal And Singhraj Adhana Wins Silver Medal In Shooting
फरीदाबाद/बल्ल्भगढ़3 मिनट पहले
- कॉपी लिंक
मनीष नरवाल और सिंहराज अधाना।
टोक्यो पैरालिंपिक में शनिवार की सुबह भारतीय पैराशूटर्स ने कमाल कर दिया। हरियाणा के फरीदाबाद जिले के मनीष नरवाल ने गोल्ड और सिंहराज अधाना ने सिल्वर मेडल जीतकर देश का नाम रोशन किया। दोनों ने P4 मिक्स्ड 50 मीटर पिस्टल एसएस-1 फाइनल में मेडल जीते। मनीष नरवाल ने 218.2 का स्कोर कर पहला स्थान हासिल किया। सिंहराज 216.7 के स्कोर के साथ दूसरे स्थान पर रहे। क्वॉलिफिकेशन राउंड में 536 अंकों के साथ सिंहराज चौथे नंबर पर, जबकि मनीष नरवाल 533 अंकों के साथ 7वें स्थान पर रहे थे।
सिंहराज अधाना ब्रॉन्ज मेडल जीतने पर खुशी जाहिर करते हुए।
टोक्यो पैरालिंपिक में कांस्य पदक भी जीत चुके हैं सिंहराज
फरीदाबाद के बल्लभगढ़ क्षेत्र के तिगांव के सिंहराज अधाना ने टोक्यो पैरालिंपिक के 7वें दिन 10 मीटर एयर पिस्टल SH1 के फाइनल में भारत के लिए ब्रॉन्ज मेडल भी जीता था। अधाना 216.8 के स्कोर के साथ तीसरे स्थान पर रहे। 237.9 अंकों के साथ चीन के यांग चाओ गोल्ड जीतने में सफल रहे, जबकि चीन के ही हौंग जिंग के खाते सिल्वर मेडल आया। जन्म से पोलियो ग्रस्त अधाना को प्रधानमंत्री नरेंद्र मोदी ने मुश्किलों को दरकिनार कर सफलता पाने के लिए बधाई दी। पैरालिंपिक से पहले प्रधानमंत्री ने टोक्यो जाने वाले 10 खिलाड़ियों से ऑनलाइन बात की थी। संवाद के दौरान सिंहराज से प्रधानमंत्री ने करीब 6 मिनट बात की थी। अधाना मूल रूप से तिगांव के हैं और मौजूदा समय में उनका परिवार बल्लभगढ़ के ऊंचा गांव में रहता है। वहीं मुख्यमंत्री मनोहर लाल ने भी ट्वीट कर सिंहराज की उपलब्धि पर बधाई दी है।
सिंहराज अधाना को मुख्यमंत्री मनोहर लाल ने दी बधाई।
सिंहराज के सपने के लिए पत्नी ने बेच दिए थे गहने
एक साधारण किसान प्रेम सिंह के परिवार में जन्मे सिंहराज अधाना ने अपने प्रदर्शन से साबित कर दिया कि यदि हौसला बुलंद हो तो शारीरिक सीमाएं बाधा नहीं बन सकतीं। परिवार की आर्थिक जरूरतों को पूरा करने के लिए सिंहराज को जबरदस्त संघर्ष करना पड़ा। उनकी पत्नी ने पति के सपने पूरे करने के लिए अपने गहने तक बेच दिए थे। सिंहराज ने विश्वकप में स्वर्ण पदक जीतकर ओलिंपिक कोटा हासिल किया था। परिवार की आर्थिक हालत ठीक न होने के बावजूद कोरोना के बाद अनलॉक शुरू होते ही सिंहराज ने 10 मीटर व 50 मीटर एयर पिस्टल की रेंज तैयार कराई। इस शूटिंग रेंज के लिए सिंहराज को वर्ष 2018 में एशियन गेम्स में सफलता पर प्रदेश सरकार से मिली इनामी राशि काम में आई।